România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 20.01.2016, în cadrul şedinţei extraordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr.4 din 18.01.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 12 consilieri, dintr-un număr de 13 consilieri în funcţie, lipsind motivat domnul consilier Borto; Teodor. Adunarea fiind legal constituită poate să-şi înceapă lucrările cuprinse la ordinea de zi.

 Domnul consilier Simon Petru, este desemnat în funcţia de preşedinte de şedinţă, preia lucrările, dând citire oprdinii de zi:

1. Proiect de hotărâre privind aprobarea indicatorilor tehnico-economici actualizaţi pentru obiectivul de investiţii ,, 1. Modernizare drumuri în comuna Sagna, judeţul Neamţ; 2. Covor asfaltic pe drumul comunal DC 65 km 0+000-4+355 şi drum vecinal km 0+000-0+819 în sat Vulpăşeşti, comuna Sagna”.

Iniţiator primarul comunei Iacob Gheorghe

1. Proiect de hotărâre privind aprobarea includerii în lista de investiţii pe anul 2016 a obiectivului de investiţii, în derulare ,, 1. Modernizare drumuri în comuna Sagna, judeţul Neamţ; 2. Covor asfaltic pe drumul comunal DC 65 km 0+000-4+355 şi drum vicinal km 0+000-0+819 în sat Vulpăşeşti, comuna Sagna”, cu finanţarea de la bugetul local.

 Iniţiator primarul comunei Iacob Gheorghe

1. Întrebări şi interpelări.

Domnul preşedinte de şedinţă precizează că pe ordinea de zi avem două proiecte de hotărâre, care se referă la obiectivul de investiţii ,, 1. Modernizare drumuri în comuna Sagna, judeţul Neamţ; 2. Covor asfaltic pe drumul comunal DC 65 km 0+000-4+355 şi drum vecinal km 0+000-0+819 în sat Vulpăşeşti, comuna Sagna”,investiţia în derulare , restectiv aprobarea indicatorilor tehnico-economici actualizaţi, funcţie de cota de TVA actualizată, pe anul 2016 iar al doilea proiect de hotărâre se referă la aceeaşi investiţie, în curs, şi care va fi evidenţiată în lista de investiţii pe anul 2016, ca diferenţă rămasă de executat.

 Se solicită înscrieri la cuvânt.

Domnul primar arată că trebuie să dăm garanţie că diferenţa de investiţie se va evidenţia în lista de investiţii ce se vor realiza în anul 2016 şi nu în ultimul rând trebuie actualizată valoarea investiţiei, funcţie de diminuarea cotei de TVA, respectiv de la 24% la 20%, începând cu data de 1.01.2016.

O altă problemă, care este pe cale să se realizeze, este şi cea a predării investiţiei apa-canalizare din comuna sagna, către un operator specializat. Avem deja ofertă de preluare, urmează să o finalizăm. După această operaţiune vom putea da drumă la braşamente şi chiar se urmăreşte prelungirea investiţiei şi în satele Luţca şi Vulpăşeşti. În ceea ce priveşte aducţiunea de gaz, se arată că avem mari şanse să o realizăm, împreună cu comuna Doljeşti vom demara investiţia.

Domnul preşedinte de şedinţă constată că nu mai sunt înscrieri la cuvânt şi trece la supunerea la vot a proiectelor de hotărâre, cuprinse la ordinea de zi.

Votarea s-a făcut prin ridicare de mâini, nefiind voturi contra sau abţineri, se declară aprobate, în forma prezentată, cu toate cele 12 voturi pentru, întrunindu-se cvorumul de voturi necesar.

Domnul preşedinte de şedinţă constată că nu mai sunt înscrieri la cuvânt, declarând închise lucrările acestei şedinţe.

Preşedinte de şedinţă,

Simon Petru

 Întocmit, Secretar Lungu T.